钦定古今图书集成/理学汇编/学行典/第235卷 > 边荣
## 钦定古今图书集成/理学汇编/学行典/第235卷 > 边荣

按《宋书沈攸之传》：“先是，攸之在郢州，州从事辄与府
录事，鞭攸之，免从事官，而更鞭录事五十。谓人曰：‘州
官鞭府职，诚非体要由小人陵侮士大夫。仓曹参军
事边荣为府录事所辱，攸之自为荣鞭杀录事。攸之
自江陵下，以荣为留府司马守城。张敬儿将至，人或
说之，使诣敬儿降。荣曰：‘受沈公厚恩，共如此大事，一
朝缓急，便改易本心，不能行也’’。”城败，见敬儿，敬儿问
曰：“边公何不早来？”荣曰：“沈公见留守城，而委城求活，
所不忍也。本不蕲生，何须见问。”敬儿曰：“死何难得？”命
斩之，欢笑而去，容无异色。